CELEX: 32020D0906
Language: ga
Date: 2020-06-29 00:00:00
Title: Cinneadh (CBES) 2020/906 ón gComhairle an 29 Meitheamh 2020 lena leasaítear Cinneadh (CBES) 2019/615 ón gComhairle maidir le tacaíocht ón Aontas do ghníomhaíochtaí in oirchill na Comhdhála Athbhreithnithe de chuid na bPáirtithe sa Chonradh maidir le Neamhleathadh Arm Núicléach (NPT) 2020

30.6.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 207/36
               
            
         CINNEADH (CBES) 2020/906 ÓN gCOMHAIRLE
         an 29 Meitheamh 2020
         lena leasaítear Cinneadh (CBES) 2019/615 ón gComhairle maidir le tacaíocht ón Aontas do ghníomhaíochtaí in oirchill na Comhdhála Athbhreithnithe de chuid na bPáirtithe sa Chonradh maidir le Neamhleathadh Arm Núicléach (NPT) 2020
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagail 28(1) agus 31(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 15 Aibreán 2019, ghlac an Chomhairle Cinneadh (CBES) 2019/615 (1), lena bhforáiltear do thréimhse cur chun feidhme 18 mí ó dháta thabhairt i gcrích an chomhaontaithe maoinithe dá dtagraítear sa Chinneadh sin, le haghaidh na ngníomhaíochtaí dá dtagraítear in Airteagal 1 de.
                  
               
                     (2)
                  
                  
                     D’iarr Oifig na Náisiún Aontaithe um Ghnóthaí Dí-armála síneadh go dtí an 16 Aibreán 2021 ar thréimhse cur chun feidhme Chinneadh (CBES) 2019/615. Iarradh an síneadh sin mar gheall ar phaindéim COVID-19 agus mar gheall ar ghníomhaíochtaí atá curtha ar fionraí go sealadach faoi Chinneadh (CBES) 2019/615.
                  
               
                     (3)
                  
                  
                     Is féidir leanúint leis na gníomhaíochtaí dá dtagraítear in Airteagal 1 de Chinneadh (CBES) 2019/615 gan aon impleacht ó thaobh acmhainní airgeadais de go dtí an 16 Aibreán 2021.
                  
               
                     (4)
                  
                  
                     Ba cheart, dá bhrí sin, Cinneadh (CBES) 2019/615 a leasú dá réir.
                  
               TAR ÉIS AN CINNEADH SEO A GHLACADH:
         
            Airteagal 1
            Cuirtear an méid seo a leanas isteach in ionad Airteagal 5(2) de Chinneadh (CBES) 2019/615:
            
                        “2.
                     
                     
                        Rachaidh an Cinneadh seo in éag 24 mhí tar éis an dáta a dtabharfar an comhaontú airgeadais dá dtagraítear in Airteagal 3(3) i gcrích, nó sé mhí tar éis dáta a ghlactha mura mbeidh comhaontú airgeadais tugtha i gcrích laistigh den tréimhse sin.”.
                     
                  
         
            Airteagal 2
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Bhruiséil, an 29 Meitheamh 2020.
            
               
                  Thar ceann na Comhairle
               
               
                  An tUachtarán
               
               A METELKO-ZGOMBIĆ
            
         
         
            (1)  Cinneadh (CBES) 2019/615 ón gComhairle an 15 Aibreán 2019 maidir le tacaíocht ón Aontas do ghníomhaíochtaí in oirchill na Comhdhála Athbhreithnithe de chuid na bPáirtithe sa Chonradh maidir le Neamhleathadh Arm Núicléach (NPT) 2020 (IO L 105, 16.4.2019, lch. 25).